CELEX: 32018D0111(01)
Language: el
Date: 2018-01-10 00:00:00
Title: Εκτελεστική απόφαση της Επιτροπής, της 10ης Ιανουαρίου 2018, για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών ονομασίας του αμπελοοινικού τομέα [Cairanne (ΠΟΠ)]

11.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/5
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 10ης Ιανουαρίου 2018
   για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών ονομασίας του αμπελοοινικού τομέα
   [Cairanne (ΠΟΠ)]
   (2018/C 8/03)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 97 παράγραφος 3,
   Εκτιμώντας τα ακόλουθα:
   
               (1)
            
            
               Η Γαλλία υπέβαλε αίτηση για την προστασία της ονομασίας «Cairanne» σύμφωνα με το μέρος II τίτλος II κεφάλαιο I τμήμα 2 του κανονισμού (ΕΕ) αριθ. 1308/2013.
            
         
               (2)
            
            
               Σύμφωνα με το άρθρο 97 παράγραφος 2 του κανονισμού (ΕΕ) αριθ. 1308/2013, η Επιτροπή εξέτασε την εν λόγω αίτηση και διαπίστωσε ότι πληρούνται οι όροι που προβλέπονται στα άρθρα 93 έως 96, στο άρθρο 97 παράγραφος 1, καθώς και στα άρθρα 100, 101 και 102 του εν λόγω κανονισμού.
            
         
               (3)
            
            
               Για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει, συνεπώς, να δημοσιευθούν στην Επίσημη Εφημερίδα της Ευρωπαϊκής Ένωσης το ενιαίο έγγραφο που αναφέρεται στο άρθρο 94 παράγραφος 1 στοιχείο δ) του εν λόγω κανονισμού και τα στοιχεία της δημοσίευσης των προδιαγραφών του προϊόντος που πραγματοποιήθηκε κατά την προκαταρκτική εθνική διαδικασία για την εξέταση της αίτησης προστασίας της ονομασίας «Cairanne»,
            
         ΑΠΟΦΑΣΙΖΕΙ:
   Άρθρο μόνο
   Το ενιαίο έγγραφο που συντάχθηκε σύμφωνα με το άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 και τα στοιχεία της δημοσίευσης των προδιαγραφών του προϊόντος για την ονομασία «Cairanne» (ΠΟΠ) παρατίθενται στο παράρτημα της παρούσας απόφασης.
   Σύμφωνα με το άρθρο 98 του κανονισμού (ΕΕ) αριθ. 1308/2013, το δικαίωμα υποβολής ένστασης κατά της ονομασίας που αναφέρεται στο πρώτο εδάφιο του παρόντος άρθρου ισχύει επί χρονικό διάστημα δύο μηνών από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 10 Ιανουαρίου 2018.
      
         
            Για την Επιτροπή
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 671.
   
      ΠΑΡΑΡΤΗΜΑ
      ΕΝΙΑΙΟ ΕΓΓΡΑΦΟ
      
         «CAIRANNE»
      
      
         PDO-FR-02175
      
      Ημερομηνία υποβολής της αίτησης: 13.7.2016
      1.   Ονομασία/-ες προς καταχώριση
      
      «Cairanne»
      2.   Τύπος γεωγραφικής ένδειξης
      
      ΠΟΠ — Προστατευόμενη Ονομασία Προέλευσης
      3.   Κατηγορίες αμπελοοινικών προϊόντων
      
      
               
                  1.
               
               
                  Οίνος
               
            4.   Περιγραφή του/των οίνου/-ων
      
      
         Ερυθροί οίνοι
      
      Οι ερυθροί οίνοι, που παράγονται κυρίως από σταφύλια της ποικιλίας grenache noir σε συνδυασμό με τις ποικιλίες syrah και mourvèdre, είναι γενναιόδωροι και έχουν υψηλή ένταση χρώματος. Χαρακτηρίζονται από αρώματα κόκκινων φρούτων καθώς και από ανθικά αρώματα. Στο στόμα, κυριαρχούν η απαλότητα και η γλυκύτητα των τανινών, με λεπτή και σύνθετη επίγευση.
      Οι οίνοι έχουν ελάχιστο φυσικό αλκοολικό τίτλο 12,5 % κατ’ όγκο.
      Στο στάδιο της συσκευασίας:
      
                  —
               
               
                  η περιεκτικότητα σε μηλικό οξύ είναι το πολύ 0,40 γραμμάρια ανά λίτρο·
               
            
                  —
               
               
                  η περιεκτικότητα σε ζυμώσιμα σάκχαρα ≤3g/l εάν φυσικός κατ’ όγκον αλκοολικός τίτλος ≤14 %·
               
            
                  —
               
               
                  η περιεκτικότητα σε ζυμώσιμα σάκχαρα ≤4g/l εάν φυσικός κατ’ όγκον αλκοολικός τίτλος > 14 %·
               
            
                  —
               
               
                  η ένταση χρωματισμού (DO 420 nm+DO 520 nm + DO 620 nm) ≥5·
               
            
                  —
               
               
                  δείκτες ολικών πολυφαινολών (DO 280nm) ≥ 45.
               
            Τα υπόλοιπα κριτήρια είναι σύμφωνα με την ευρωπαϊκή νομοθεσία.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol)
               
               
                  14
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                  16,33 
               
            
                  Μέγιστος ολικός θειώδης ανυδρίτης (σε χιλιοστόγραμμα ανά λίτρο)
               
               
                  100
               
            
         Λευκοί οίνοι
      
      Οι λευκοί οίνοι παράγονται κυρίως από τις ποικιλίες αμπέλου clairette, grenache blanc και roussanne. Έχουν ανθική μύτη και στόμα φρουτώδες και ορυκτώδες.
      Οι οίνοι έχουν ελάχιστο φυσικό αλκοολικό τίτλο 12 % κατ’ όγκο.
      Τα υπόλοιπα κριτήρια είναι σύμφωνα με την ευρωπαϊκή νομοθεσία.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol)
               
               
                  13,5 
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                  16,33 
               
            
                  Μέγιστος ολικός θειώδης ανυδρίτης (σε χιλιοστόγραμμα ανά λίτρο)
               
               
                  150
               
            5.   Οινοποιητικές πρακτικές
      
      α)   
            Ουσιώδεις οινολογικές πρακτικές
         
      
      
         Καλλιέργεια του αμπελώνα
      
      Καλλιεργητική πρακτική
      —   Πυκνότητα φύτευσης
      Η απόσταση μεταξύ των σειρών δεν υπερβαίνει τα 2,40 μέτρα.
      Κάθε πρέμνο έχει στη διάθεσή του μέγιστη έκταση 2,50 τετραγωνικών μέτρων. Η έκταση αυτή υπολογίζεται με τον πολλαπλασιασμό της απόστασης μεταξύ των σειρών επί της απόστασης μεταξύ των φυτών της ίδιας σειράς.
      Η απόσταση μεταξύ πρέμνων της ίδιας σειράς κυμαίνεται από 0,80 μέτρο έως 1,25 μέτρο.
      —   Κανόνες κλαδέματος
      Το κλάδεμα των αμπέλων είναι βραχύ (σε κύπελλο ή σε γραμμικό Royat), με 6 κεφαλές το πολύ ανά πρέμνο· κάθε κεφαλή φέρει το πολύ 2 οφθαλμούς.
      
                  —
               
               
                  Απαγορεύεται η κάλυψη του εδάφους με πλαστικό.
               
            
                  —
               
               
                  Απαγορεύεται το βλαστολόγημα του κορμού με χημικά μέσα, καθώς και η χημική ζιζανιοκτονία στα αμπελοτεμάχια.
               
            
                  —
               
               
                  Απαγορεύεται η χρήση προφυτρωτικών ζιζανιοκτόνων μεταξύ των σειρών και στις άκρες των αμπελοτεμαχίων.
               
            
                  —
               
               
                  Απαγορεύεται η διασπορά βιομηχανικής ιλύος καθώς και νωπών περιττωμάτων.
               
            
                  —
               
               
                  Απαγορεύεται κάθε ουσιαστική μεταβολή της μορφολογίας, του ανάγλυφου και της φυσικής εδαφολογικής ακολουθίας των αγροτεμαχίων που προορίζονται για την παραγωγή της ελεγχόμενης ονομασίας προέλευσης.
               
            
                  —
               
               
                  Η άρδευση μπορεί να επιτραπεί.
               
            
         Οινολογικές πρακτικές
      
      Ειδική οινολογική πρακτική
      
                  —
               
               
                  Τα σταφύλια συγκομίζονται χειρωνακτικά. Οι αμπελουργοί πραγματοποιούν την υποχρεωτική διαλογή των σταφυλιών για να απομακρύνουν τις αλλοιωμένες και άγουρες ράγες. Οι ράγες χαρακτηρίζονται από ελάχιστη περιεκτικότητα σε σάκχαρα 207 γραμμάρια ανά λίτρο γλεύκους για τις ερυθρές ποικιλίες αμπέλου (εκτός από την ποικιλία grenache noir με 216 g/l) και 196 γραμμάρια ανά λίτρο γλεύκους για τις λευκές ποικιλίες αμπέλου.
               
            
                  —
               
               
                  Οι ερυθροί οίνοι έχουν ελάχιστο φυσικό αλκοολικό τίτλο 12,5 % κατ’ όγκο.
               
            
                  —
               
               
                  Οι λευκοί οίνοι έχουν ελάχιστο φυσικό αλκοολικό τίτλο 12 % κατ’ όγκο.
               
            
                  —
               
               
                  Απαγορεύεται η χρήση πρεσών συνεχούς ροής.
               
            
                  —
               
               
                  Απαγορεύεται κάθε θερμική επεξεργασία της συγκομιδής σε θερμοκρασία άνω των 40 °C.
               
            
                  —
               
               
                  Απαγορεύεται η χρήση τεμαχίων ξύλου.
               
            β)   
            Μέγιστες αποδόσεις
         
      
      
         Ερυθροί οίνοι
      
      40 εκατόλιτρα ανά εκτάριο
      
         Λευκοί οίνοι
      
      42 εκατόλιτρα ανά εκτάριο
      6.   Οριοθετημένη περιοχή
      
      Η συγκομιδή των σταφυλιών, η οινοποίηση, η επεξεργασία και η ωρίμαση των οίνων εκτελούνται στο έδαφος του δήμου Cairanne στο διοικητικό διαμέρισμα Vaucluse. Η οριοθετημένη περιοχή έχει έκταση 2 042 εκτάρια.
      7.   Κυριότερες οινοποιήσιμες ποικιλίες
      
      
                   
               
               
                  Grenache N
               
            
                   
               
               
                  Grenache blanc B
               
            
                   
               
               
                  Clairette B
               
            
                   
               
               
                  Mourvèdre N
               
            
                   
               
               
                  Syrah N
               
            
                   
               
               
                  Roussanne B
               
            8.   Περιγραφή του/των δεσμού/-ων
      
      Η γεωγραφική περιοχή εκτείνεται στους νότιους πρόποδες ενός λοφώδους όγκου που χωρίζει τις κοιλάδες των ποταμών Aygues (δυτικά) και Ouvèze (ανατολικά), καλύπτει δε το έδαφος ενός μόνο δήμου, του Cairanne, στο διοικητικό διαμέρισμα Vaucluse στη νοτιοανατολική Γαλλία.
      Η περιοχή παραγωγής έχει βέλτιστο γενικό προσανατολισμό, το υψόμετρο αγγίζει τα 335 μέτρα στο υψηλότερο σημείο του και κατηφορίζει σταδιακά προς μια μεγάλη πεδιάδα. Το ανάγλυφο προστατεύει εν μέρει τους αμπελώνες από τον Μιστράλ, τον βόρειο/βορειοδυτικό επικρατούντα άνεμο που πνέει περίπου 165 ημέρες τον χρόνο. Το κλίμα, μεσογειακό, χαρακτηρίζεται από μέση ετήσια θερμοκρασία μεταξύ 14 °C και 14,5 °C και μέσο ετήσιο ύψος βροχόπτωσης 720 χιλιοστόμετρα, κυρίως την άνοιξη και το φθινόπωρο. Οι κλιματικές αυτές συνθήκες είναι ευνοϊκές για τις καλλιεργούμενες ποικιλίες αμπέλου.
      Η επιλογή πραγματοποιήθηκε ανάλογα με τα εδαφολογικά χαρακτηριστικά καθώς και σε σχέση με την τοπογραφία. Με τον τρόπο αυτό επελέγησαν μόνο τα τμήματα, τα αγροτεμάχια ή τμήματα αγροτεμαχίων τα ευνοϊκότερα για την ωρίμαση του σταφυλιού και την ανάπτυξη του Cairanne. Αυτές οι τοποθεσίες επιβάλλουν τη βέλτιστη διαχείριση του φυτού και του παραγωγικού δυναμικού του. Ως εκ τούτου, οι οίνοι που φέρουν την ονομασία προέλευσης «Cairanne» πρέπει να έχουν χαμηλότερη απόδοση ανά εκτάριο και υψηλότερο ελάχιστο φυσικό κατ’ όγκον αλκοολικό τίτλο σε σύγκριση με τους οίνους που φέρουν την ονομασία προέλευσης «Côtes du Rhône Villages». Η παρουσία της ποικιλίας Grenache στις καλλιεργούμενες ποικιλίες οιναμπέλων είναι μεγαλύτερη (50 % τουλάχιστον σε σύγκριση με 40 % τουλάχιστον για την ονομασία προέλευσης «Côtes du Rhône Villages»). Ο χειρωνακτικός τρύγος και η διαλογή αποτελούν επίσης διακριτικές πρακτικές της ΠΟΠ «Cairanne» με σκοπό την καλύτερη δυνατή διατήρηση του οργανοληπτικού δυναμικού των σταφυλιών. Με τον τρόπο αυτό ευνοήθηκε η παραγωγή οίνων που διαθέτουν τα απαιτούμενα ελάχιστα αναλυτικά χαρακτηριστικά και τα οργανοληπτικά χαρακτηριστικά γενναιοδωρίας και απαλότητας που περιγράφονται κατωτέρω.
      Ο δήμος Cairanne περιλαμβάνεται στη γεωγραφική περιοχή της ελεγχόμενης ονομασίας προέλευσης «Côtes du Rhône», η οποία αναγνωρίστηκε από το διάταγμα της 19ης Νοεμβρίου 1937.
      Η ιδιαιτερότητα των οίνων που παράγονται στον δήμο Cairanne αναγνωρίστηκε ήδη από το 1953 ως συμπληρωματική γεωγραφική ονομασία της ελεγχόμενης ονομασίας προέλευσης «Côtes du Rhône», και στη συνέχεια το 1999 ως συμπληρωματική γεωγραφική ονομασία της ελεγχόμενης ονομασίας προέλευσης «Côtes du Rhône Villages». Οι οίνοι Cairanne είναι ερυθροί και λευκοί μη αφρώδεις και ξηροί οίνοι.
      Οι ερυθροί οίνοι, που παράγονται κυρίως από την ποικιλία grenache noir σε συνδυασμό με τις ποικιλίες syrah και mourvèdre (ποικιλίες αμπέλου καλά προσαρμοσμένες στις συνθήκες ηλιοφάνειας και ξηρασίας), είναι γενναιόδωροι και έχουν υψηλή ένταση χρώματος. Χαρακτηρίζονται από αρώματα κόκκινων φρούτων καθώς και ανθικά αρώματα. Στο στόμα, κυριαρχούν η απαλότητα και η γλυκύτητα των τανινών, με λεπτή και σύνθετη επίγευση.
      Οι λευκοί οίνοι παράγονται κυρίως από τις ποικιλίες clairette, grenache blanc και roussanne. Έχουν ανθική μύτη και στόμα φρουτώδες και ορυκτώδες το οποίο ενισχύεται από τα κυρίως ασβεστολιθικά εδάφη.
      Ο αμπελώνας του Cairanne αντιπροσώπευε, το 2013, πάνω από 1 000 εκτάρια και η εμπορία των οίνων πραγματοποιούταν κατά 80 % σε φιάλες.
      Χάρη στον συνδυασμό του μεσογειακού κλίματος, που χαρακτηρίζεται από έντονη ηλιοφάνεια, και του κυρίως νοτίου προσανατολισμού των αγροτεμαχίων, βελτιστοποιείται η ωρίμαση των ραγών, καθώς και η περιεκτικότητά τους σε σάκχαρα, και ενισχύεται η ποικιλία αρωμάτων και η γευστική στρογγυλότητα των οίνων.
      Επιπλέον, το ξηρό κλίμα που ενισχύεται από την επίδραση του Μιστράλ, ευνοεί την καλή κατάσταση της συγκομιδής και τη συσσώρευση πολυφαινολών στα σταφύλια. Υπό τις συνθήκες αυτές, η υποχρέωση διαλογής των σταφυλιών, με τη διατήρηση μόνο των καλύτερων ραγών, επιτρέπει να ευνοηθούν γλεύκη πλούσια σε σάκχαρα και να διατηρηθεί το αρωματικό δυναμικό των ραγών.
      Την ταυτότητα των οίνων διαμόρφωσε αυτός ο συνδυασμός κοινής ιστορίας, κοινής τεχνογνωσίας και κοινής φιλοδοξίας γύρω από ένα μοναδικό περιβάλλον που βρίσκεται στο σταυροδρόμι των ποταμών Aygues και Ouvèze. Οι δεσμοί που ενώνουν τα στοιχεία αυτά συνθέτουν ένα επικό αφήγημα για ένα αμπελουργικό χωριό και τους κατοίκους του, ανά τους αιώνες. Σε βαθμό μάλιστα οι αμπελουργοί του Cairanne να διατυπώνουν την ακόλουθη παρατήρηση: «Cairanne είναι το χωριό, Cairanne είναι και το κρασί· τα δύο συγχέονται ανέκαθεν στην ανθρώπινη μνήμη.»
      9.   Άλλες ουσιώδεις προϋποθέσεις
      
      
         
            Άμεσα γειτνιάζουσα περιοχή
         
      
      
         Νομικό πλαίσιο
      
      Εθνική νομοθεσία
      
         Τύπος πρόσθετης προϋπόθεσης
      
      Παρέκκλιση για την παραγωγή στην οριοθετημένη γεωγραφική περιοχή
      
         Περιγραφή της προϋπόθεσης
      
      Η άμεσα γειτνιάζουσα περιοχή, που ορίζεται κατά παρέκκλιση για την οινοποίηση, την επεξεργασία και την ωρίμαση των οίνων, περιλαμβάνει το έδαφος των ακόλουθων κοινοτήτων:
      
                  —
               
               
                  Διοικητικό διαμέρισμα Drôme: Mirabel-aux-Baronnies, Rochegude, Tulette.
               
            
                  —
               
               
                  Διοικητικό διαμέρισμα Vaucluse: Buisson, Camaret-sur-Aigues, Châteauneuf-du-Pape, Courthézon, Jonquières, Gigondas, Lagarde-Paréol, Mornas, Orange, Rasteau, Roaix, Sablet, Sainte-Cécile-les-Vignes, Saint-Roman-de-Malegarde, Séguret, Sérignan-du-Comtat, Travaillan, Uchaux, Vacqueyras, Vaison-la-Romaine, Villedieu, Violès, Visan.
               
            
         
            Ευρύτερη γεωγραφική ενότητα
         
      
      
         Νομικό πλαίσιο
      
      Εθνική νομοθεσία
      
         Τύπος πρόσθετης προϋπόθεσης
      
      Συμπληρωματικές διατάξεις σχετικά με την επισήμανση
      
         Περιγραφή της προϋπόθεσης
      
      Στις ετικέτες των οίνων με ελεγχόμενη ονομασία προέλευσης μπορεί να αναγράφεται η ευρύτερη γεωγραφική ενότητα «Cru des Côtes du Rhône».
      
         
            Μικρότερες γεωγραφικές ενότητες
         
      
      
         Νομικό πλαίσιο
      
      Εθνική νομοθεσία
      
         Τύπος πρόσθετης προϋπόθεσης
      
      Συμπληρωματικές διατάξεις σχετικά με την επισήμανση
      
         Περιγραφή της προϋπόθεσης
      
      Στις ετικέτες των οίνων με ελεγχόμενη ονομασία προέλευσης μπορεί να αναγράφεται το όνομα μικρότερης γεωγραφικής ενότητας, υπό τον όρο ότι:
      
                  —
               
               
                  πρόκειται για κτηματογραφημένη τοποθεσία·
               
            
                  —
               
               
                  η εν λόγω τοποθεσία περιέχεται στη δήλωση συγκομιδής.
               
            
         Παραπομπή στη δημοσίευση των προδιαγραφών
      
      https://info.agriculture.gouv.fr/gedei/site/bo-agri/document_administratif-25a5999e-1720-472a-bb4b-65e29f4f2adc